### Resumé

Byrådet godkendte den 23. april 2025, pkt. 77, skema A for boligforeningen [adresse], afd. 55, Åhusene, med en foreløbig anskaffelsessum på 157.803.000 kr. for nybyggeri af 81 almene familieboliger på [adresse], Vejle.

Boligforeningen anmoder efter licitation om godkendelse af skema B, hvoraf det fremgår, at anskaffelsessummen udgør 157.792.000 kr.

Anskaffelsessummen er reduceret med 11.000 kr. i forhold til skema Allan Østergaard

### Sagsfremstilling

Byrådet gav den 23. april 2025, pkt. 77, tilsagn til opførelse af 81 almene familieboliger, hvoraf de 22 boliger er til udsatte unge, der er i risiko for at ende i hjemløshed. Boligerne skal bygges på [adresse] i Vejle.

[adresse] oplyser, at projektet blev udbudt i licitation i februar 2025 med en højest acceptabel pris på 124 mio. kr. Det billigste indkomne bud var på 121.875.000 kr. Boligforeningen har indgået aftale om totalentreprise med entreprenøren med laveste bud, da dette bud også var det mest fordelagtige og uden forbehold fra entreprenøren.

[adresse] oplyser, at anskaffelsessummen nu udgør 157.792.000 kr., hvilket er 11.000 kr. lavere end godkendt ved skema Allan Østergaard

Den foreløbige gennemsnitlige huslejeberegning er uændret og opgjort til 1.116 kr. pr. m2/år, ekskl. forbrug.

Projektet overholder fortsat den gældende lokalplan, og der er ikke sket ændringer i boligantal og arealfordeling.

[adresse] har indgået betinget grundkøbsaftale med Vejle Kommune. Overdragelsen af grunden gennemføres, når skema B er godkendt.

Byggeriet forventes påbegyndt i november 2025 og afsluttet i april 2027.

[adresse] har fremsendt ansøgning om byggetilladelse, der behandles særskilt.

Projektet er nærmere beskrevet i skema A-sagen, der er vedlagt som bilag.

##### **Lovgrundlag**

Da der endnu ikke foreligger skøde på grundkøbet, er der fra udstykningsmyndighederne modtaget forhåndsgodkendelse af, at udstykning vil kunne gennemføres, jf. støttebekendtgørelsens § 21.

Ved godkendelse af skema A blev det stillet som betingelse, at støttebekendtgørelsens §§ 30-31 overholdes. [adresse] har i henhold til støttebekendtgørelsens § 30, stk. 2 begrundet fravigelser fra [adresse] (almindelige betingelser for totalentreprise, der regulerer retsforholdet mellem bygherre og totalentreprenør). Fravigelserne er til økonomisk fordel for [adresse], og afspejler de særlige behov og driftsmæssige hensyn, der gør sig gældende i alment byggeri.

Kommunen påser, at betingelserne for byggeriet i henhold til lov om almene boliger mv., samt øvrige myndighedskrav er overholdt, jf. støttebekendtgørelsens § 37.

Den endelige anskaffelsessum godkendes ved skema B og er bindende, jf. § 39 i støttebekendtgørelsen.

### Økonomi

[adresse] oplyser, at anlægsøkonomien for byggeriet ved skema B er som følger:

![Tabel over anlægsøkonomi og finansiering](data:image/jpeg;base64...)

Det bemærkes, at der er ændret på udgifterne til grundkøb, da det nu er afklaret med Skattestyrelsen, at købet kan gennemføres uden tillæg af moms. Grundkøbesummen udgør derfor 8.007.118 kr. mod 10.009.000 kr., som oplyst i Skema A. Denne besparelse anvendes til at højne kvaliteten i byggeriet.

[adresse] har oplyst, at besparelsen på totalentreprisen også anvendes til at højne kvaliteten af byggeriet.

De samlede entrepriseudgifter er derfor forøget i forhold til skema Allan Østergaard

Den samlede anskaffelsessum er 157.792.000 kr.

Anskaffelsessummen er reduceret med 11.000 kr. i forhold til skema Allan Østergaard

##### **Grundkapitalindskud**

Det kommunale grundkapitalindskud er beregnet til 12.623.000 kr., hvilket er 1.000 kr. mindre end afsat ved skema Allan Østergaard

##### **Høringssvar fra Centralt Budget**

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget godkender skema B med en samlet anskaffelsessum på 157.792.000 kr.,

**at** udvalget meddeler tilsagn om grundkapital på 8 % af anskaffelsessummen, hvilket svarer til 12.623.000 kr.,

**at** udvalget godkender, at kommunen påtager sig forpligtelsen til at yde garanti for den del af kreditforeningslånet, der på tidspunktet for lånets optagelse har pantesikkerhed ud over 60% af ejendommens værdi,

**at** udvalget godkender en foreløbig gennemsnitlig husleje på 1.116 kr. pr. m2/ år, ekskl. forbrug,

**at** udvalget godkender fravigelser fra [adresse], og

**at** der til dækning af kommunens administrationsudgifter opkræves et gebyr på 2,5 promille af anskaffelsessummen.

### Beslutning

Godkendt.

Carlo Schmidt var fraværende.